
fy Fiecare popor îşi are martirii săi, şi după cum ori-ce 
amilie, la ori-ce ocazie mare sau mică, în veselie sau în 
intristare, îşi aduce aminte de cei iubiţi ai ei, dar care sunt 
dispăruţi din mijlocul ei, tot asemenea şi fiecare popor la 

Sterie Papa, Toli Papa, C. Puliareu, masacrați de bandele 
opeceşti în Avela 23 Iulie 1905 


toate ocaziile bine-venite; trebue să-şi amintească cu. sfin- 
tenie de martirii săi. 

Şi cu atât mai mult noi aromânii suntem datori să nu 
uităm pe cei duşi din sânul nostru, şi să scriem cu litere 
de aur numele lor în cartea vieței noastre naţionale, cu cât 
ai noştri sunt cei pieriţi pentru redeşteptarea naţională, 

entru reîntronarea limbei, obiceiurilor şi a puterei vitale 
a noastră ca popor în istoria popoarelor. | 
i sunt martiri conştienţi de fapta lor, care merg cu 
tuntea senină, întâmpinând şi suferind cu bărbăţie. orice 
pedeapsă, supunându-se tututor supliciilor fără şovăire, ştiind 
scopul pentru care luptă şi foloasele ce vor decurge din 
suferințele lor. | 
e aceştia îi imortalizează poporul din mijlocul căruia au 

eşit, ridicându-le statui, în care caută să redea prin bazre- 
liefurile şi tablourile ce'npodobesc acea statue, faptele mari 
şi frumoase, care să reamintească viitorului, ce au făcut 
aceşti oameni pentru el, ca citind în această istorie natu- 
rală, să'nveţe a lucra şi ei | 

la fel şi mai cu mult zel 
pentru poporul său. 

Dar mai sunt şi martiri, 
care îşi sacrifică viaţa incon- 
ştienţi de fapta lor, care nu 
ştiu că perderea lor va a- 
duce foloase poporului lor, 
şi cărora nici că le trece 
prin minte faptul, că viito- 
rul îi va imortaliza, aceştia 
mor, având credinţa în el 
că trebuie să moară, fiind 
aşa predestinaţi de soartă. 

Şi mai sunt încă o sea- 
mă de martiri, cari mor cu 
totul nevinovaţi şi fără să ştie de ce trebuie să moară, sau 
dacă trebuie să moară. | 

Noi Aromânii avem din toate aceste trei feluri de mar- 
tirisări şi vom şti cu timpul să-i imortalizăm pe fiecare 
după meritele lor, atunci când însă vom aduce la redeş- 
teptarea naţională pe toată suilarea aromânească, până 
atunci ne vom mulțumi a-i imortaliza aşa cum puterile ne 
permit,” prin scrieri dedicate memoriei lor, sădind prin 
aceasta în popor dragostea după cei perduţi pentru pros- 
perarea lui. 

In special noi Aromânii avem mulţi şi foarte mulţi mar- 
tiri, cari au pierit sub iataganele sau revolverele, nu ale pă- 
gânilor ci ale creştinilor, fără să aibă altă vină decât numai 
aceea că s'au născut aromâni. Şi mulţi, cum au fost femeile 
şi copii mici, cei concepuţi, care au fost scoşi din pântecele 
maicilor şi omorâţi pentru simpla vină că sau conceput 
din părinţi aromâni. 

Care a fost vina lor? Cu ce au greşit? Unde este acti- 
vitatea lor în care să se întrezărească pericolul pentru cei 

ce iau omorât? Unde este propaganda acelora care încă 
nu ştiau să zică: mamă? Unde este ameninţarea acelora 
ce nau văzut lumina zilei? Care a fost greşala lo: ca să 
merite cununa martirică? | 

Văzutu-i-au pe ei, cei ce încă poate suiletul n'a tost venit 
in ei, dar care în sânul cald al mamei lor aşteptau rmninu- 
nea dumnezeească, care săi însuflețească, ca apoi născându-se 

Ț Alexandru Coşea, Eroul nostru național din Gopeşi 


să mulțumească durerile mamelor, cu dulcele zâmbet şi ar- 
zătoarea chemare mamă? | 
Văzutu-i-a pe aceştia îmbrăcaţi ın zale, înarmaţi pânăn 
dinţi, înconjurând Focul sacru şi amenințând poporul cu 
ştergerea lui din cadrele istoriei contimporane, ca să me- 
rite aşa groasnice morti ? 
Cugetând la toate acestea am zis: Tineretul nostru uni- 

versitar se manifestă astăzi în fața poporului său, cu munca 


lor, cu aceea ce puterile le permite să facă, dând la lumină 


un calendar. | 

Oare cu ce aşi putea contribui şi eu la această măreață 
a lor operă? Bani? nu am, căci sunt sărac ca şi ei multi 
Atunci? O pagină scrisă, oboiul nostru al tuturor! Şi 
această pagină să fie despre cei pierduţi ai noştri, despre 
martirii noştri pe care datori suntem să-i preamărim şi să'i 
imortalizăm aşa cum putem. | 

Aflasem din jurnale şi din viu grai, din gura martorilor ` 
oculari, supliciile ce au suferit frații noştri dela frați intâi, 
şi apoi dela duşmani, torturile la care au fost supuşi bă- 
trânii, bărbaţii, femeile, copii şi pruncii, cari au avut neno- 
rocirea să cadă prin împrejurarea soartei vitrige în mâinile lor. 

Un dor nebun atunci mă înpingea la ei, să-i văz, să le 
alin cu un cuvânt durerea lor, să le spun mândria ce tre- 
buia să simtă în sufletul lor, că au murit aromâni. Să-i 
învăţ ca murind să le strige: | 

»Murind, vă aruncăm disprețul nostru ucigaşilor 
şi hoţilor, vă blestemăm orbilor ce sunteţi! Vă 
nchipuiţi, că aţi doborât tot poporul aromân, prin 
măceluri fără seamăn şi prin neleziuitele voastre 
măsuri bestiale? dar aflaţi că din o rădăcină vor 
răsăre zece vlăstare tinere si viguroase, iar din 
zece rădăcini, vor răsare o sută, şi poporul nostru 
se va mări spre ciuda voastră, şi acum trageţi 
calăilor fără milă, căci în curând va sosi vremea 
când vom scăpa din mâinile voastre înroşite de 
sânge nevinovat“. 

Simţeam atunci cu toţii inima sfăşiată de durere. dar 
iarăşi cu mândrie ne ziceam: 

Avem martirii noştrii, avem istoria noastră, avem Jeru - 
salimul şi Meca a noastră, unde trebue cu toţii să ne 
uităm şi să ne ducem câte odată în viaţa noastră, să ne 
închinăm depunând omagiile noastre. 

Străbăteam cu trenul locuri necunoscute şi totuşi sim- 
team că'mi sunt cunoscute, vedeam privelişti încântătoare, 
respiram aerul limpede, curat şi dătător de viață al mă- 
rețului Balcan, care se ridica ca un uriaş pleşuv, încins 
cu un cordon de verdeață cu bogate vegetale de un verde 
aprins, atărnând ca nişte lampioane frumoasele portocale 
rodii şi lămâi, inpetecat pe alocurea cu câte o şuviţă albă 
de zăpadă, exalând o 
aromeală care face să 
repauzeze ochii cei mai 
obosiţi şi să se aline 
sufletele cele mai obo- 
site. 

Fram în Macedonia, 
eram la mormintele 
martirilor noştrii, eram 
în mijlocul lor şi n am 
văzut pe bărbatul, care 
se luptă cu furia mun- 
telui, n'am văzut fru- 
moasa femee aromână, 
n'am auzit jocurile co- 
piilor, nam auzit su- 
netul jalnic al cavalu- 
lui care sub degetele 
năsdrăvanului cioban 
răsuna în vale. insu- 
flând toată natura. Do- 
liul coprinsese pe toli. 

+ Mitre Pangearu (Vlahlu) Simţeam insă pute- 

rea solidarităței şi a 

iubirei între cei rămaşi. Simţeam cum ea reinviează toate 

avânturile, repară toate dezastrele, priveam cum pe ruinele 

rămase se ridicaseră altele mai măreţe, vedeam cum prin 

această putere înfloreşte o operă nouă şi mai măreaţă şi 
mai puternică de cât cea distrusă. | 

Şi mai simțeam ceva: Simfeam lacrămile ferbinţi şi 
neuscate care se revărsau ca un isvor nesecat asupra 
pământului, pe acestea le aduc prinos poporului meu. 

In ele putem descoperi, cum aceşti oameni, martiri ai 
națiunei, au iubit mult şi cu mare zel poporul său şi ori- 
gina lor, căci chiar în martiriu, atunci când peptul lor clo - 
co. «a în valuri de sânge, când iataganele rupeau şi cio- 
părțeau membrele corpului lor, când măruntaele lor erau 
tăeate şi vărsate înaintea lor, când mamele işi vedeau 
pruncii duşi pe sulițe, atunci ei strigau spre setea nebună 
„de sânge ale bandiţilor cu crucea n mână zicându-le: 
„Noi Români suntem, iar nu greci, că Grecii stau la 
Moreaua, iar nu aici, unde au trăit moşii şi Strămoșii 
noştrii, noi grecește nu ştim, noi români suntem, așa 
ne-am pomenit, măcar că zice despota că sun'em greci, 
români suntem şi români vom muri“. lată un exemplu 
viu, demn de imitat ! 

Şi fiind-că noi nu putem să ridicăm statui măreţe ace- 
lora cari singuri prin fapta lor şau ridicat statui neperi 
toare, vom ridica această statue portativă pe care o vor 
putea vedea mic şi mare, tânăr şi bătrân, pe care o voi 
citi copii în şcoală ca şi soţii la vatră, o vor asculta bă- 
trânii, ca apoi sub forma basmelor o vor transmite viito- 
rului, iar noi vom avea mulțămirea că am contribuit cu 
ceva la glorificarea morţilor noştrii zicând: 

„Priveşte sus în cer poporule sdrobit de durere: Sus 
în cer sunt martirii tăi! 

Acolo unde strălusesc stelele, luna şi soarele, acolo 
se odihnesc şi ei şi 'n corul lor trăesc: 

Ei îți trimet salutări cu ploaia şi cu Zăpada, cu pi- 
căturile de rouă şi razele de soare ! 

Când vine primăvara, să ştii că ei îmbrăcaţi în haine 
de sărbătoare vin în mijlocul tău. 

Când e iarnă, nu suferă frigul, ci albiți de albeaţa 
zăpezii vin la tine şi pun copii să te nveselească ! 

Cînd vei auzi cintecul privighetoarei, să ştii că ei 
îți vorbesc şi cînd vei vedea cimpul înverzit şi florile . 
înflorite, cugetă la copii tăi pieriți“. 


Bucureşti. Constantin Gh. Dimeă. 


